सामग्री: डॅरेन सॅमी

इंडियन प्रीमियर लीग (IPL) मध्ये खेळत असताना बऱ्याचदा सनराइजर्स हैदराबदच्या टीममधील काही खेळाडू 'काळू' शब्दानं हाक मारत असत, असं सॅमी म्हणतो.श्रीलंकन क्रिकेटर थिसारा परेरा याच्यासाठी 'काळू' शब्दाचा वापर केला गेल्याचा दावा डॅरेन सॅमीनं केलाय.ज्यांनी ज्यांनी मला उद्देशून 'काळू' अशी हाक मारली, त्यांनी माफी मागावी, अशी मागणी करणारा एक व्हीडिओ डॅरेन सॅमीनं इन्स्टाग्रामवर शेअर केलाय.

आपल्याला या शब्दाचा अर्थ तेव्हा माहीत नव्हता आणि त्यांना जेव्हा जेव्हा या नावानं हाक मारली जायची तेव्हा टीममधले सहकारी हसायचे, असंही सॅमीनं म्हटलं आहे. 

त्यानं यासंबंधीचा एक व्हीडिओच आपल्या इन्स्टाग्राम अकाउंटवरून शेअर केला आहे. 

वेस्ट इंडिज क्रिकेट बोर्डाविरोधात भूमिका

"आम्ही एक प्रवास सुरू केला. आम्ही कोणत्या परिस्थितीतून जात होतो हे आम्हाला ठाऊक होतं. आम्ही या स्पर्धेत खेळू की नाही याबाबत साशंकता होती. खूप प्रश्न होते. बोर्डाने आमचा अनादर केला. बिनडोकी संघ असं मार्क निकोलस यांनी आमचं वर्णन केलं. या सगळ्यातूनच आमचा संघ एकजूट झाला, उभा राहिला. मला या पंधरा खेळाडूंचे आभार मानायचे आहेत. सगळ्या बाजूंनी घेरुन टाकणारी प्रतिकूल परिस्थितीला टक्कर देत संघातील प्रत्येकजण नेटाने लढला. जिंकण्यासाठी आवश्यक लढवय्या वृत्तीसह त्यांनी प्रेमळ चाहत्यांना अनोखी भेट दिली".

2016 ट्वेन्टी-20 वर्ल्ड कप जिंकल्यानंतर वेस्ट इंडिजचा कर्णधार डॅरेन सॅमीच्या भाषणाचा हा सारांश. 

डॅरेन सॅमी ट्वेन्टी-20 वर्ल्डकपसह

विश्वविजेतेपदावर कब्जा केल्यानंतर आनंद, जल्लोषाच्या वातावरणात, आंतरराष्ट्रीय मंचावर, जगभर थेट प्रसारण दिसत असताना डॅरेन सॅमीने आपल्याच बोर्डाविरुद्ध म्हणजेच व्यवस्थेविरोधात बोलण्याचं धारिष्ट्य दाखवलं. अडचणी काय होत्या ते सांगितलं. टीका केली पण त्यात विखार नव्हता. संघाला जिंकून देण्यात मोलाची भूमिका बजावणाऱ्या प्रत्येकाचे आभार मानले. 

पॉलिटिकली करेक्ट न राहता खरं बोलण्याची शिक्षा सॅमीला झाली परंतु त्यामुळे दोन वेळा विश्वविजेता संघाचा कर्णधार ही त्याच्या नावामागची बिरुदावली कोणी काढून घेऊ शकलं नाही.

सेंट ल्युसिआ बेटांवरचा पहिला वेस्ट इंडिज क्रिकेटपटू

कॅरेबियन बेट समूहात अनेक बेटांचा समावेश आहे. निसर्गाची मुक्त उधळण असलेल्या सेंट ल्युसियाचं वेस्ट इंडिज संघात प्रतिनिधित्व करणारा डॅरेन सॅमी हा पहिला खेळाडू आहे. वेस्टइंडिजसाठी खेळण्याची...\nमागील सामग्री खालीलप्रमाणे सारांशित केली जाऊ शकते:
वेस्ट इंडिज क्रिकेट टीमचा माजी कर्णधार डॅरेन सॅमीने सनराइजर्स हैदराबादच्या टीममधील काही खेळाडूंवर वर्णभेदाचा आरोप केलाय. एक व्हीडिओ जारी करत डॅरेन सॅमी म्हणाला, जेव्हा मला 'काळू' शब्दाचा अर्थ कळला, तेव्हा खूप राग आला.